Donnus Hugo de Saleniaco, ad obitum suum effectus monachus in hoc loco, dedit Deo mansum unum in villa Fracto Puteo valde optimum, al Moncello dictum, cum omni sua integritate, campis, vineis, silvis, pratis, pascuis, aquis, terris cultis et incultis, exitibus et regressibus, omnibusque serviciis et consuetudinibus: universa ad inquirendum. Testes hujus doni: Ugo, Wichardus et Aroldus, filii ejus, Lebaldus de Digonia, Artaldus de Buxol, Anselmus de Valestinis, Bardes, Rodbertus præpositus. Reddit tale servitus: sancti Martini, porcum de sex solidis, IIIIor sextarios vini IIIIor que sextarios avenæ, VI. panes et taschiam ipsius terræ, et I. caponem et I. mussal canabi; et per vendemias, plenam refectionem.